Rīgā, 2021.gada 11.novembrī

Jelgavas 4. sākumskolas vecākiem

Cienījamie vecāki!

Paldies jums par sniegto atbalstu izglītības iestādes, izglītības programmu akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Jelgavas 4. sākumskola un tās īstenotās izglītības programmas *Pamatizglītības 1. posma (1.-6.klase) programma* un *Speciālās pamatizglītības 1.posma (1.-6.klase) programma izglītojamajiem ar mācīšanās traucējumiem* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim. Savukārt izglītības iestādes vadītājas darbs tiek vērtēts pamatā ar kvalitātes līmeni “labi”, tādējādi atzīstot, ka direktore ir uzsākusi ieviest pārmaiņas un tikpat aktīvi arī nākamajos gados izglītības iestādes vadībai ir jāturpina darbs, ieviešot nākamās pārmaiņas.

Jelgavas 4. sākumskolas stiprās puses ir spēja pamanīt katra bērna talantus un sasniegt maksimāli labu rezultātu. Par to liecina arī skolas absolventu tālākas gaitas, kur lielākā daļa bērnu turpina mācības Jelgavas ģimnāzijās. Skolā ir radīti apstākļi un sniegts atbalsts arī skolēniem ar mācīšanās traucējumiem, reemigrējušiem skolēniem un jaunpienācējiem. Vēlamies atzīmēt arī vadības komandas saskaņotu rīcību, saprotamu pienākumu un atbildības jomu sadali, kas nodrošina efektīvu procesu pārvaldību, visu iesaistīto pušu izpratni par skolas darbību. Skolas kolektīvs saskata savas attīstības iespējas, kuras balstās uz pašvertēšanas rezultātā iegūtiem datiem.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar skolas direktori, direktora vietniekiem, pedagogiem, pašvaldības pārstāvi, izglītības iestādes padomes un vecāku pārstāvjiem, atbalsta personālu un skolēnu pašpārvaldes pārstāvjiem.
2. 6 mācību priekšmetu stundu vērošana (klātienes stundas vērotas on-line režīmā);
3. Skolas (virtuāla) apskate kopā ar skolas direktori.
4. Dokumentu izpēte (skolas pašnovērtējuma ziņojums, attīstības plānošanas dokumenti, skolēnu mācību sasniegumi un to vērtēšanas kārtība, informācija skolvadības sistēmā E–klase, audzināšanas darba prioritātes, skolēnu kavējumi, pedagogu izglītības un profesionālās kvalifikācijas atbilstība un mācību priekšmetu stundu saraksts).
5. Tīmekļvietnes <http://www.j4ssk.lv/> informācijas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi sistēmas veidošanu skolotāju savstarpējās pieredzes apmaiņai, vērojot kolēģu stundas un sekojot līdzi

tam, lai ikdienas darbā tiktu izmantotas jaunas metodes un pieejas, kuras pedagogi veiksmīgi apguvuši profesionālās pilnveides kursos. Mācību stundās skolotāji vairāk uzmanības pievērsīs mācību individualizācijai un pašvadītās mācīšanās prasmju izkopšanai skolēniem, lai iemācītu bērnus izvirzīt savus mērķus un izvērtēt padarīto. Visām iesaistītajām pusēm, gan skolēniem, gan skolotājiem arvien vairāk ir jāmācās izmantot informācijas tehnoloģiju iespējas mācību procesā.

Novēlu jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Andžela Sokolova